**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona**: Ministerstvo dopravy Slovenskej republiky

2. **Názov návrhu zákona**: zákon, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov

3. **Predmet návrhu zákona je upravený v práve Európskej únie**:

a) v primárnom práve v Hlave VI Doprava čl. 90 až 100 Zmluvy o fungovaní Európskej únie,

b) v sekundárnom práve v

- delegovanej smernici Komisie (EÚ) 2022/2407 z 20. septembra 2022, ktorou sa menia prílohy k smernici Európskeho parlamentu a Rady 2008/68/ES, aby sa zohľadnil vedecký a technický pokrok (Ú. v. EÚ L 317, 9. 12. 2022),

- delegovanej smernici Komisie (EÚ) 2025/149 z 15. novembra 2024, ktorou sa menia prílohy k smernici Európskeho parlamentu a Rady 2008/68/ES, aby sa zohľadnil vedecký a technický pokrok (Ú. v. EÚ L, 2025/149, 24.1.2025), ktorých gestorom je Ministerstvo dopravy Slovenskej republiky.

c) nie je obsiahnutá v judikatúre Súdneho dvora Európskej únie alebo Súdu prvého stupňa Európskej únie.

4. **Záväzky Slovenskej republiky vo vzťahu k Európskej únii:**

a) lehota na prebranie príslušného právneho aktu Európskej únie, príp. aj osobitnú lehotu účinnosti jeho ustanovení:

- do 30. júna 2023 (delegovaná smernica (EÚ) 2022/2407),

- do 30. júna 2025 (delegovaná smernica (EÚ) 2025/149),

b) informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie:

konanie nebolo začaté,

c) informácia o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav:

- delegovaná smernica (EÚ) 2022/2407 - oznámenie Ministerstva zahraničných vecí a európskych záležitostí Slovenskej republiky č. 147/2023 Z. z. o prijatí zmien a doplnení v prílohách k Európskej dohode o medzinárodnej preprave nebezpečného tovaru po vnútrozemských vodných cestách (ADN), oznámenie Ministerstva zahraničných vecí a európskych záležitostí Slovenskej republiky č. 215/2023 Z. z. o nadobudnutí platnosti zmien a doplnkov príloh A a B Európskej dohody o medzinárodnej cestnej preprave nebezpečných vecí ADR a oznámenie Ministerstva zahraničných vecí a európskych záležitostí Slovenskej republiky č. 515/2022 Z. z. o prijatí zmien a doplnkov Poriadku pre medzinárodnú železničnú prepravu nebezpečného tovaru (RID), ktorý je Dodatkom C k Dohovoru o medzinárodnej železničnej preprave (COTIF),

- delegovaná smernica (EÚ) 2025/149 - oznámenie Ministerstva zahraničných vecí a európskych záležitostí Slovenskej republiky č. 348/2024 Z. z. o prijatí zmien a doplnení v prílohách k Európskej dohode o medzinárodnej preprave nebezpečného tovaru po vnútrozemských vodných cestách (ADN).

5. **Návrh zákona je zlučiteľný s právom Európskej únie:**

 - delegovaná smernica (EÚ) 2022/2407 – úplne,

- delegovaná smernica (EÚ) 2025/149 – čiastočne (úplný súlad sa dosiahne vydaním oznámenia Ministerstva zahraničných vecí a európskych záležitostí Slovenskej republiky o prijatí zmien a doplnkov Poriadku pre medzinárodnú železničnú prepravu nebezpečného tovaru (RID), ktorý je Dodatkom C k Dohovoru o medzinárodnej železničnej preprave (COTIF) a oznámenia Ministerstva zahraničných vecí a európskych záležitostí Slovenskej republiky o nadobudnutí platnosti zmien a doplnkov príloh A a B Európskej dohody o medzinárodnej cestnej preprave nebezpečných vecí ADR).